Predlog SKLEP SVETA o stališču, ki naj ga zavzame Evropska unija v okviru Pridružitvenega odbora Evropska unija-Čile v zvezi s spremembo Priloge XII k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, ki določa seznam čilskih subjektov, ki naročajo v skladu z določbami naslova IV dela IV (Vladna naročila) /* COM/2013/0942 final - 2013/0450 (NLE) */





OBRAZLOŽITVENI MEMORANDUM 1. OZADJE PREDLOGA Sporazum o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (v nadaljnjem besedilu: Sporazum o pridružitvi) je bil podpisan 18. novembra 2002. Priloga XII k Sporazumu o pridružitvi določa seznam čilskih javnih subjektov, za katere veljajo obveznosti glede vladnih naročil. Republika Čile predlaga spremembo Priloge XII. Pri predlogu spremembe gre za poenostavitev seznama javnih subjektov, navedenih pri vsakem od ministrstev v Dodatku 1 A, in sicer tako, da se ta nadomesti z vseobsegajočo klavzulo, ki zagotavlja, da so zajeti vsi subjekti, podrejeni naštetim ministrstvom. Poleg tega čilski organi predlagajo vseobsegajočo klavzulo za vse subjekte na podcentralni ravni (občine) v Dodatku 2 A. Predlagana sprememba odpravlja potrebo po prihodnjih spremembah priloge, če bi pri subjektih prišlo do sprememb (tj. če se ustanovijo dodatne odvisne službe, regije, pokrajine ali občine ali če se te združijo ali ukinejo). Ker obseg, predviden za Čile v okviru naslova IV dela IV o vladnih naročilih, ostaja nespremenjen, Evropska komisije meni, da gre pri tej spremembi za popravke zgolj formalnega značaja in da v skladu s členom 159(2) Sporazuma o pridružitvi kompenzacijske prilagoditve niso potrebne. Prav nasprotno, sprememba uvaja smiselno izboljšavo zgradbe Sporazuma. Dodatek 1 B in Dodatek 2 B Priloge XII, ki se nanašata na vse druge javne subjekte na centralni in podcentralni ravni, ki nimajo industrijskega ali trgovinskega značaja, ostaneta nespremenjena. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Ni relevantno, ker ta predlog, ki formalno spreminja Prilogo XII, ne spreminja področja uporabe. 3. PRAVNI ELEMENTI PREDLOGA Svet je pozvan, da sprejme stališče Evropske unije glede osnutka sklepa Pridružitvenega odbora Evropska unija-Čile o spremembi seznama čilskih subjektov, ki naročajo v skladu z določbami Pridružitvenega sporazuma, in sicer tistimi iz naslova o vladnih naročilih. Člen 159 Pridružitvenega sporazuma predvideva možnost spremembe obsega naslova o vladnih naročilih in v skladu z odstavkom 3 tega člena je Pridružitveni odbor pooblaščen za sprejetje sklepa o spremembi Priloge XII. Predlog je v izključni pristojnosti Evropske unije. Načelo subsidiarnosti se zato ne uporablja. 4. PRORAČUNSKE POSLEDICE Predlog nima finančnih posledic za proračun Evropske unije. 2013/0450 (NLE) Predlog SKLEP SVETA o stališču, ki naj ga zavzame Evropska unija v okviru Pridružitvenega odbora Evropska unija-Čile v zvezi s spremembo Priloge XII k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, ki določa seznam čilskih subjektov, ki naročajo v skladu z določbami naslova IV dela IV (Vladna naročila) SVET EVROPSKE UNIJE JE – ob upoštevanju Pogodbe o delovanju Evropske unije, zlasti prvega odstavka člena 207(4) v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Sporazum o pridružitvi med Evropsko skupnostjo in njenimi državami članicami na eni strani ter Republiko Čile na drugi strani[1] (v nadaljnjem besedilu: Sporazum o pridružitvi) je bil podpisan 18. novembra 2002. (2) Priloga XII k Sporazumu o pridružitvi določa seznam subjektov v Republiki Čile, ki naročajo v skladu z določbami o vladnih naročilih iz naslova IV dela IV Pridružitvenega sporazuma. (3) Republika Čile je Evropsko unijo 10. februarja 2012 uradno obvestila o svoji nameri, da spremeni Prilogo XII (dodatne informacije je predložila 18. oktobra 2012). Po tem uradnem obvestilu in v skladu s členom 159(2) Sporazuma o pridružitvi pogodbenici menita, da je primerno, da Pridružitveni odbor sprejme sklep o spremembi zadevne priloge, da se upošteva sprememba, ki jo je priglasila Republika Čile. (4) Sprememba obsega: (a) poenostavitev seznama javnih subjektov, navedenih pri vsakem od ministrstev v Dodatku 1 A Priloge XII, in sicer tako, da se ta nadomesti z vseobsegajočo klavzulo, ki zagotavlja, da so zajeti vsi subjekti, podrejeni naštetim ministrstvom, ter (b) uvedbo vseobsegajoče klavzule za vse subjekte na podcentralni ravni v Dodatku 2 A. (5) Stališče, ki naj ga zavzame Unija v okviru Pridružitvenega odbora Evropska unija-Čile, bi moralo temeljiti na priloženem osnutku sklepa – SPREJEL NASLEDNJI SKLEP: Člen 1 Stališče, ki naj ga v Pridružitvenem odboru zavzame Evropska unija v zvezi s spremembo Priloge XII, ki določa seznam čilskih subjektov, ki naročajo v skladu z določbami iz naslova IV dela IV o vladnih naročilih, temelji na osnutku sklepa navedenega odbora, ki je priložen temu sklepu. Člen 2 Sklep Pridružitvenega odbora se po sprejetju objavi v Uradnem listu Evropske unije. Člen 3 Ta sklep začne veljati na dan sprejetja. V Bruslju, Za Svet Predsednik OCENA FINANČNIH POSLEDIC ZAKONODAJNEGA PREDLOGA S PRORAČUNSKIM UČINKOM, OMEJENIM IZKLJUČNO NA STRAN PRIHODKOV 1. NASLOV PREDLOGA: Predlog sklepa Sveta o stališču, ki naj ga zavzame Evropska unija v okviru Pridružitvenega odbora Evropska unija-Čile v zvezi s spremembo Priloge XII k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani, ki določa seznam čilskih subjektov, ki naročajo v skladu z določbami naslova IV dela IV (Vladna naročila) 2. PRORAČUNSKE VRSTICE: Poglavje in člen: Znesek za zadevno leto, določen v proračunu: 3. FINANČNI VPLIV: X Predlog nima finančnega vpliva. ¨ Predlog nima finančnega vpliva na odhodke, ima pa finančni vpliv na prihodke – učinek je naslednji: (v mio. EUR, na eno decimalno mesto natančno) || || Proračunska vrstica || Prihodki[2] || enoletno obdobje z začetkom dd. mm. llll || [Leto n] Člen 120 || Vpliv na lastna sredstva || || Stanje po ukrepu || [n + 1] || [n + 2] || [n + 3] || [n + 4] || [n + 5] || || || || || [1] UL L 352, 30.12.2002, str. 3. [2] Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov zbiranja.